siksikan ang tao sa bahay, ang liwanag ay tumatapon sa kaniyang mga durungawan; ang silong ay nakakalatan ng alpombra at puno ng bulaklak; sa itaas, marahil ay sa kaniyang ulila at dating silid, tumutugtog ang orkesta ng masasayang tugtugin, na hindi naman nakatatakip na lubos sa magusot na alingawngaw ng tawanan, salitaan at halakhakan. timoteo pelaez ay umaabot sa tugatog ng kapalaran, ngunit ang mga nakikitang iyon ay higit sa kaniyang mga pinangarap. naipakasal din ang kaniyang anak sa isang binibining magmamana sa mga gomez, at salamat sa salaping ipinautang sa kaniya ni simoun, ay nabili niya ang bahay na iyon sa kalahati ng halaga, doon niya ginawa ang pista, at ang mga pinakamalalaking diosdiosan ng olimpo sa maynila ay kaniyang magiging panaohin, upang sapuhin siya sa kinang ng kanilang mga karangalan.